En ung mand røvede søndag aften klokken 20.56 Spar-butikken på Blomsterbakken i Vestbjerg. Røveren truede sig til et pengebeløb fra kassen med en stor kniv, hvorefter han forlader købmandsforretningen. - Vi har ikke fanget gerningsmanden endnu, og vi har et lidt sparsomt signalement af ham, lyder det fra Nordjyllands Politi, der beskriver gerningsmanden som følgende: - En ung mand ca. 20-25 år gammel - Rødt hår, fregner og blå øjne. - Han taler dansk og havde maskeret sig med et tørklæde, han havde trukket på foran munden. - Han var desuden iført blå jeans, hvor den ene baglomme var revet i stykker. Røveren stak af fra købmandsforretningen på en scooter med en kasse bagpå i retning af mejlstedvej i Vestbjerg. Nordjyllands Politi har ikke oplyst det præcise beløb, røveren kom af sted med, men de fortæller, at der er tale om et ikke voldsomt stort beløb på nogle tusind kroner. Ingen kom noget til under røveriet.

Referat:
En ung mand med rødt hår og fregner bevæbnet med en stor kniv røvede søndag aften en Spar butik i Vestbjerg og slap af sted med nogle tusinde kroner.